19號夜晚打完波同d fd 去食煲仔飯！可能係佢唔夠爐，我地七個人叫七煲飯都等左成半個鐘…好彩可以吹水打發時間遮…d 煲仔飯的價格都唔算平，普通的窩蛋牛煲仔飯都要成三十蚊！我要左個臘味滑雞煲仔飯(四十大元)，佢收咁貴結果都冇令我失望，的確係好正！尤其係d 飯煲既時間掌握得幾好，煲底有厚薄適中既一層飯焦，唔似廟街果d成半煲飯焦，食完都唔記得有冇食過飯咁！有兩個fd 叫左窩蛋牛，佢地都冇約而同話d 牛肉好正，拎黎整牛粥一流咁話喎！